Plakkaat lei hom na verlore beursieFoto: Facebook/Ian Edwards Ian Edwards (41), ŉ sagteware-ontwikkelaar van Durban, was stomgeslaan toe ŉ weldoener op ŉ baie kreatiewe manier sy beursie aan hom terug besorg het. Ian het Vrydag sy beursie by ŉ mediese sentrum in Sunningdale verloor en was baie verras toe sy broer hom Maandag bel om te sê hy het sy beursie gekry. Ian kon nie glo wat sy broer hom vertel nie. ŉ Man genaamd Sifiso het Ian se beursie opgetel en toe hy nie enige kontakbesonderhede kon kry nie, het hy huis toe gegaan en die volgende op ŉ groot bord geskryf: “If lost your wallet Mr IC Edwards”. Sifiso het by die mediese sentrum met dié bord gestaan en wag. Ian het aan Maroela Media gesê hy het Sifiso gaan ontmoet om hom te bedank. “Hy kon enigiets met my beursie gedoen het, maar hy het gekies om die regte ding te doen– wat ŉ goeie ou!”